
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Υπολογισμός υποχρεώσεων ιδιοκτησιών ευρισκομένων 
εκατέρωθεν του κοινού ορίου περιοχών ενταγμένων 
σε σχέδιο πόλης με διαφορετικό σύστημα υπολογι¬ 
σμού των υποχρεώσεων αυτών. 1 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του ρυμοτομικού σχεδίου του Δήμου 
Λευκάδας Παντοκράτωρος 10 (Ν. Λευκάδας) και 
καθορισμός ειδικών όρων και περιορισμών δόμησης 


αυτού. 2 

Χαρακτηρισμός ως διατηρητέου του κτιρίου που βρί¬ 
σκεται έπί της οδού Μέθώνης 67 (Εξάρχεια) Δήμου 
Αθηναίών και καθορισμός ειδικών όρων και περιορι¬ 
σμών δόμησης αυτού. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Υπολογισμός υποχρεώσεων ιδιοκτησιών ευρισκομένων 
εκατέρωθεν του κοινού ορίου περιοχών ενταγμένων σε 
σχέδιο πόλης με διαφορετικό σύστημα υπολογισμού 
των υποχρεώσεων αυτών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 11 του άρθρου 12 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33), όπως 
προστέθηκε με την παρ. 9 του άρθρου 98 του Ν. 1892/ 
1990 «για τον εκσυγχρονισμό και την ανάπτυξη και.άλλες 
διατάξεις» (Α' 101). 

2. Την Υ 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). . 


3. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), όπως 
προστέθηκε με το άρθρο 27 του Ν. 2081 /1992 (Α154). 

4. Το γεγονός ότι από την εφαρμογή των διατάξεων του 
παρόντος Δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

5. Τις 540/1992 και 193/1993 γνωμοδοτήσεις του 
Συμβουλίου της Επικρατείας με πρόταση του Υφυπουρ¬ 
γού Περιβάλλοντος, Χωροταξίας και Δημοσίων Έργων, 
αποφασίζουμε: 

Αρθρο 1 

1. Στις περιπτώσεις που τμήματα ιδιοκτησίας ή κοινό¬ 
χρηστου χώρου περιλαμβάνονται σε περιοχές εγκεκριμέ¬ 
νου πολεοδομικού σχεδίου, για την εφαρμογή του οποίου 
ισχύει διαφορετικό καθεστώς επιβαρύνσεων, για τον υπο¬ 
λογισμό των υποχρεώσεων και ωφελειών λαμβάνονται 
υπόψη οι επιβαρύνσεις και ωφέλειες που προεβλέποντο 
για τα τμήματα αυτά από το καθεστώς που ίσχυε πριν την 
εφαρμογή του νέου ρυμοτομικού σχεδίου. 

2. Ο τρόπος υπολογισμού των υποχρεώσεων και ωφε¬ 
λειών καθορίζεται κατά περίπτωση από τις διατάξεις του 
παρόντος. Ο προσδιορισμός των υποχρεώσεων και ωφε¬ 
λειών γίνεται σε κάθε περίπτωση με τη διαδικασία του άρ¬ 
θρου 12 του Ν. 1337/83, όπως ισχύει. 

3. Οπου από τις διατάξεις του παρόντος προβλέπεται 
προσκόμιση αποδεικτικών στοιχείων κατά τη διαδικασία 
σύνταξης της πράξης εφαρμογής (άρθρα 3 παρ. II και III, 4 
παρ. 2 και 7) καλούνται προς τούτο οι ενδιαφερόμενοι 
ιδιοκτήτες με πρόσκληση που δημοσιεύεται σε μια τοπική 
εφημερίδα, εάν εκδίδεται, και σε δύο ευρείας κυκλοφο¬ 
ρίας ημερήσιες της Αθήνας ή της Θεσσαλονίκης, σε δύο 
συνεχείς δημοσιεύσεις. Η προθεσμία υποβολής των στοι¬ 
χείων αρχίζει από την ημερομηνία της τελευταίας δημο¬ 
σίευσης. 

4. Ο κατά τις διατάξεις του παρόντος διατάγματος συμ¬ 
ψηφισμός αφορά την εισφορά σε γη του άρθρου 8 του Ν. 
1337/1983 και όχι την εισφορά σε χρήμα του άρθρου 9 
του ίδιου νόμου. 

Άρθρο 2 

Για την εφαρμογή του παρόντος ορίζονται ως: 

1. Περιοχές Α, αυτές των οποίων το πολεοδομικό σχέ¬ 
διο εγκρίθηκε: 

α) με βάση τις διατάξεις του Ν. Δ/τος της 17.7.1923, 

β) με βάση τις διατάξεις του Ν. 1337/83 αλλά αποτε¬ 
λούν πυκνοδομημένο τμήμα οικισμού προϋφισταμένου 
του έτους 1923 και δεν υπάγονται στις διατάξεις του άρ¬ 
θρου 13 του ίδιου νόμου. 

2. Περιοχές Β, αυτές των οποίων το πολεοδομικό σχέ¬ 
διο εγκρίθηκε: 

α) με βάση τις διατάξεις του Ν. 1337/1983 και υπάγο¬ 
νται στις διατάξεις των παραγράφων 4 και επόμενες του 
άρθρου 8 του ίδιου νόμου. 

β) με βάση τις διατάξεις του Ν. Δ/τος της 17.7.1923 και 
υπάγονται στις διατάξεις του άρθρου 13 του Ν. 1337/83. 

γ) με βάση τις διατάξεις του Ν. 1337/83, αποτελούν πυ¬ 
κνοδομημένο τμήμα οικισμού προϋφισταμένου του έτους 
1923 και υπάγονται στις διατάξεις του άρθρου 13 του 
ίδιου νόμου. 

3. Περιοχές Γ, αυτές των οποίων το πολεοδομικό σχέδιο 
εγκρίθηκε με βάση τις διατάξεις του Ν. 1337/83 και υπά¬ 
γονται στις διατάξεις των παραγράφων 1 και 2 του άρθρου 
8 του ίδιου νόμου. 

Αρθρο 3 

Όταν εγκεκριμένος κοινόχρηστος χώρος διαχωρίζει 
Περιοχές Α από Περιοχές Β, συντάσσεται η πράξη εφαρ¬ 
μογής του άρθρου 1 παρ. 2 του παρόντος, ως εξής. 

I. Αν δεν έχουν καταβληθεί αποζημιώσεις λόγω ρυμοτο¬ 
μίας για τον παραπάνω κοινόχρηστο χώρο: 

1. για τις ιδιοκτησίες των περιοχών Α υπολογίζονται οι 
υποχρεώσεις και τα δικαιώματα σύμφωνα με τις διατάξεις 

_του Ν. Δ/τος της 17.7.1923 και του άρθρου 6 του Ν. 
5269/31, άπως ισχύει, και των εκτελεστικών του διαταγ¬ 
μάτων και 

2. για τις ιδιοκτησίες των περιοχών Β: 

α) υπολογίζονται οι υποχρεώσεις και τα δικαιώματα σύμ¬ 
φωνα με τις διατάξεις του Ν.Δ/τος της 17.7.1923 και του 
άρθρου 6 του Ν. 5269/31 όπως ισχύει και των εκτελεστι¬ 
κών του διαταγμάτων. 

β) υπολογίζεται η εισφορά σε γη σύμφωνα με την παρ. 4 
και επόμενες του άρθρου 8 του Ν. 1337/1983, και 
γ) συγκρίνονται οι προκύπτουσες υποχρεώσεις. 

Εάν οι υπολογιζόμενες σύμφωνα με την περίπτωση α, 
υποχρεώσεις ιδιοκτησίας είναι μικρότερες από αυτές της 
περίπτωσης β, η ιδιοκτησία υποχρεούται να εισφέρει επι¬ 
πλέον έκταση εμβαδού (ε) μέχρι να καλυφθεί η διαφορά. 
Η επιπλέον αυτή έκταση (ε) μειώνεται κατά τμήμα γης που 
αντιστοιχεί στις οφειλόμενες στην ιδιοκτησία υποχρεώ¬ 
σεις σύμφωνα με τις διατάξεις του Ν. Δ/τος της 
17.7.1923 και του άρθρου 6 του Ν. 5269/31. 

Η αποζημίωση που αντιστοιχεί στο τμήμα αυτό κατα¬ 
βάλλεται στον οικείο Ο.Τ.Α. Για το υπόλοιπο τμήμα της 
υποχρέωσης της ιδιοκτησίας μπορεί να εφαρμόζεται η 
παρ. 7 του άρθρου 8 του Ν. 1337/1983. 

Εάν οι υπολογιζόμενες σύμφωνα με την περίπτωση α 
υποχρεώσεις ιδιοκτησίας είναι μεγαλύτερες από αυτές 
της περίπτωσης β, η ιδιοκτησία-βαρύνέται μόνο με τις 
υποχρεώσεις της περίπτωσης α. 

II. Αν για τον παραπάνω κοινόχρηστο χώρο έχουν εκπλη¬ 
ρωθεί οι προβλεπόμενες υποχρεώσεις σύμφωνα με τις 
κείμενες κατά περίπτωση διατάξεις και μεταβάλλεται η 
θέση ή το πλάτος του, τότε:' 

1. Για τις ιδιοκτησίες των Περιοχών Α, υπολογίζονται οι 
υποχρεώσεις και οι ωφέλειες, σύμφωνα με τις διατάξεις 
του Ν. Δ/τος της 17.7.1923 και του άρθρου 6 του Ν. 


5269/31, άπως ισχύει, και των εκτελεστικών του διαταγ¬ 
μάτων. Κατά τον υπολογισμό λαμβάνονται υπόψη και συμ¬ 
ψηφίζονται παλαιότερες επιβαρύνσεις εφόσον οι ενδια¬ 
φερόμενοι προσκομίσουν τα σχετικά αποδεικτικά στοιχεία 
είτε εντός ανατρεπτικής προθεσμίας 15 ημερών από τη 
σχετική πρόσκληση της παρ. 3 του άρθρου 1 του παρό¬ 
ντος διατάγματος, είτε κατά το στάδιο των ενστάσεων 
κατά της πράξης εφαρμογής. 

2. Για τις ιδιοκτησίες των Περιοχών Β, 
α) υπολογίζονται οι υποχρεώσεις και τα δικαιώματα σύμ¬ 
φωνα με τις διατάξεις του Ν. Δ/τος της 17.7.1923 και του 
άρθρου 6 του Ν. 5269/31 όπως ισχύει και των εκτελεστι¬ 
κών του διαταγμάτων. Κατά τον υπολογισμό λαμβάνονται 
υπόψη παλαιότερες επιβαρύνσεις και συμψηφίζονται 
εφόσον οι ενδιαφερόμενοι προσκομίσουν τα σχετικά απο¬ 
δεικτικά στοιχεία εντός αναπτρεπτικής προθεσμίας 15 
ημερών από τη σχετική πρόσκληση της παρ. 3 του άρθρου 
1 του παρόντος διατάγματος, είτε κατά το στάδιο των εν¬ 
στάσεων κατά της πράξης εφαρμογής. 

β) υπολογίζεται η εισφορά σε γη σύμφωνα με την παρ. 4 
και επόμενες του άρθρου 8 του Ν. 1337/1983, και 
γ) συγκρίνονται οι προκύπτουσες υποχρεώσεις. 

Εάν οι υπολογιζόμενες σύμφωνα με την περίπτωση α 
υποχρεώσεις ιδιοκτησίας είναι μικρότερες από αυτές της 
περίπτωσης β, η ιδιοκτησία υποχρεούται να εισφέρει επι¬ 
πλέον έκταση εμβαδού (ε) μέχρι να καλυφθεί η διαφορά. 

Η επιπλέον αυτή έκταση (ε) μειώνεται κατά τμήμα γης που 
αντιστοιχεί στις οφειλόμενες στην ιδιοκτησία υποχρεώ¬ 
σεις σύμφωνα με τις διατάξεις του Ν. Δ/τος της 
17.7.1923 και του άρθρου 6 του Ν. 5269/31. 

Η αποζημίωση που αντιστοιχεί στο τμήμα αυτό κατα¬ 
βάλλεται στον οικείο Ο.Τ.Α. Για το υπόλοιπο τμήμα της 
υποχρέωσης της ιδιοκτησίας μπορεί να εφαρμόζεται η 
παρ. 7 του άρθρου 8 του Ν. 1337/1983. 

Εάν οι αυτοαποζημιώσεις και υποχρεώσεις προς τρί¬ 
τους που προκύπτουν από τον υπολογισμό σύμφωνα με 
την περίπτωση α είναι μεγαλύτερες από την οφειλόμενη 
εισφορά σε γη που προκύπτει από τον υπολογισμό σύμ¬ 
φωνα με την περίπτωση β, η ιδιοκτησία βαρύνεται μόνο με 
τις υποχρεώσεις της περίπτωσης α. 

III. Αν για τον παραπάνω κοινόχρηστο χώρο έχουν εκ¬ 
πληρωθεί οι προβλεπόμενες υποχρεώσεις σύμφωνα με 
τις ισχύουσες κατά περίπτωση διατάξεις και δεν μεταβάλ¬ 
λεται η θέση ή το πλάτος του, τότε ο υπολογισμός των 
υποχρεώσεων και των ωφελειών των ιδιοκτησιών των Πε¬ 
ριοχών Β γίνεται ως εξής: 

α) υπολογίζεται η εισφορά σε γη σύμφωνα με την παρ. 4 
και επόμενες του άρθρου 8 του Ν. 1337/1983 και 
β) συγκρίνονται οι προκύπτουσες υποχρεώσεις της 
προηγουμένης περίπτωσης (α) με παλαιότερες επιβαρύν¬ 
σεις των ιδιοκτησιών εφόσον οι ενδιαφερόμενοι προσκο¬ 
μίσουν τα σχετικά αποδεικτικά στοιχεία είτε εντός ανα¬ 
τρεπτικής προθεσμίας 15 ημερών από τη σχετική πρό¬ 
σκληση της παρ. 3 του άρθρου 1 του παρόντος διατάγμα¬ 
τος είτε κατά το στάδιο των ενστάσεων κατά της πράξης 
εφαρμογής. 

Εάν οι υπολογιζόμενες σύμφωνα με την περίπτωση α 
υποχρεώσεις ιδιοκτησίας είναι μεγαλύτερες από τις τυχόν 
παλαιότερα καταβληθείσες υποχρεώσεις από αυτοαποζη- 
μιώσεις ή λόγω αποζημίωσης τρίτων, η ιδιοκτησία υποχρε- 
ούται να εισφέρει επιπλέον έκταση εμβαδού (ε) μέχρι να 
συμπληρωθεί η διαφορά. Εάν είναι μικρότερες, θεωρείται 
ότι εξαντλήθηκαν οι υποχρεώσεις της. 

Άρθρο 4 

Όταν εγκεκριμένος κοινόχρηστος χώρος διαχωρίζει πε¬ 
ριοχές Α από περιοχές Γ, συντάσσεται η πράξη εφαρμο¬ 
γής του άρθρου 1 παρ. 2 του παρόντος, ως εξής: 

1. Αν δεν έχουν εκπληρωθεί αποζημιώσεις λόγω ρυμο¬ 
τομίας για τον παραπάνω κοινόχρηστο χώρο: 

α. για τις ιδιοκτησίες των περιοχών Α και τις ιδιοκτησίες 
των περιοχών Γ με εμβαδόν έως 500 τ.μ., υπολογίζονται οι 
υποχρεώσεις και οι ωφέλειες σύμφωνα με τις διατάξεις 
του Ν. Δ/τος της 17.7.1923 και του άρθρου 6 του Ν. 
5269/31, όπως ισχύει, και των εκτελεστικών του διαταγ¬ 
μάτων. 

β) για τις ιδιοκτησίες των Περιοχών Γ με εμβαδόν μεγα¬ 
λύτερο των 500 τ.μ. υπολογίζονται οι υποχρεώσεις και οι 
ωφέλειες σύμφωνα με την παρ. 2 της περίπτωσης I του 
άρθρου 3 του παρόντος διατάγματος. 

2. Αν για τον παραπάνω κοινόχρηστο χώρο έχουν εκ¬ 
πληρωθεί οι προβλεπόμενες υποχρεώσεις σύμφωνα με 
τις κείμενες κατά περίπτωση διατάξεις και μεταβάλλεται η 
θέση ή το πλάτος του, τότε: 

α. για τις ιδιοκτησίες των περιοχών Α και τις ιδιοκτησίες 
των Περιοχών Γ με εμβαδόν έως 500 τ.μ., υπολογίζονται 
οι υποχρεώσεις και οι ωφέλειες σύμφωνα με τις διατάξεις 
του Ν. Δ/τος της 17.7.1923 και του άρθρου 6 του Ν. 
5269/31, όπως ισχύει, και των εκτελεστικών του διαταγ¬ 
μάτων. 

Κατά τον υπολογισμό λαμβάνονται υπόψη και συμψηφί· 
ζονται παλαιότερες επιβαρύνσεις εφόσον οι ενδιαφερό¬ 
μενοι προσκομίσουν τα σχετικά αποδεικτικά στοιχεία είτε 
εντός ανατρεπτικής προθεσμίας 15 ημερών από τη σχε¬ 
τική πρόσκληση της παρ. 3 του άρθρου 1 του παρόντος 
διατάγματος είτε κατά το στάδιο των ενστάσεων κατά της 
πράξης εφαρμογής. 

β) για τις ιδιοκτησίες των Περιοχών Γ με εμβαδόν μεγα¬ 
λύτερο των 500 τ.μ. υπολογίζονται οι υποχρεώσεις και οι 
ωφέλειες σύμφωνα με την παρ. 2 της περίπτωσης II ίου 
άρθρου 3 του παρόντος διατάγματος. 

3. Αν για τον παραπάνω κοινόχρηστο χώρο έχουν εκ¬ 
πληρωθεί οι προβλεπόμενες υποχρεώσεις σύμφωνα με 
τις ισχύουσες κατά περίπτωση διατάξεις και δεν μεταβάλ¬ 
λεται η θέση και το πλάτος του, τότε για τον υπολογισμό 
των υποχρεώσεων των . ιδιοκτησιών των Περιοχών Γ που 
έχουν εμβαδόν μεγαλύτερο των 500 τ.μ. εφαρμόζονται οι 
διατάξεις της περίπτωσης III ίου άρθρου 3 του παρόντος. 

Άρθρο 5 

Όταν το όριο που διαχωρίζει Περιοχές Α από Περιοχές 
Β βρίσκεται σε οικοδομικό τετράγωνο και τέμνει ιδιοκτη¬ 
σία σε δύο τμήματα, για τον υπολογισμό των υποχρεώ¬ 
σεων και ωφελειών τα τμήματα αυτά θεωρούνται σαν ανε¬ 
ξάρτητες ιδιοκτησίες. 

Εάν λόγω τακτοποίησης ή προσκύρωσης μεταβάλλεται 
το εμβαδόν των παραπάνω επιμέρους τμημάτων ο υπολο¬ 
γισμός των.υποχρεώσεων και ωφελειών, γίνεται με βάση 
το αρχικό εμβαδόν των τμημάτων αυτών και το προκύπτον 
μετά την τακτοποίηση ή προσκύρωση πρόσωπο. 

Ειδικότερα όταν η ιδιοκτησία των Περιοχών Β αποκτά 
πρόσωπο σε κοινόχρηστο χώρο των Περιοχών Α, ο υπολο¬ 
γισμός των υποχρεώσεων αυτής γίνεται σύμφωνα με τις 
διατάξεις του Ν. Δ/τος της 17.7.1923 και τις διατάξεις του 


άρθρου 6 του Ν. 5269/1931 όπως ισχύει και τα εκτελε¬ 
στικά αυτού διατάγματα και είναι ανάλογος προς το συνο¬ 
λικό αποκτώμενο πρόσωπο. Η κατά το άρθρο 6 παρ. 3 του 
Ν. 5269/1931 όπως ισχύει μέγιστη επιβάρυνση υπολογί¬ 
ζεται στο εμβαδόν των τμημάτων της ιδιοκτησίας που πε¬ 
ριλαμβάνονταν αρχικά στην Περιοχή Α. 

Άρθρο 6 

Για τον υπολογισμό των υποχρεώσεων και ωφελειών 
των ιδιοκτησιών περιοχών Β και Γ που βρίσκονται στο 
κοινό όριο των περιοχών αυτών, συντάσσεται η πράξη 
εφαρμογής ως εξής: 

1. Όταν εγκεκριμένος κοινόχρηστος χώρος διαχωρίζει 
τις Περιοχές Β από τις περιοχές Γ, 

α) για τις ιδιοκτησίες των Περιοχών Β υπολογίζεται η ει¬ 
σφορά σε γη σύμφωνα με την παρ. 4 και επόμενες του άρ¬ 
θρου 8 του Ν. 1337/1983, 

β) για τις ιδιοκτησίες των Περιοχών Γ υπολογίζονται οι 
υποχρεώσεις και οι ωφέλειες σύμφωνα με τις παρ. 1 και 2 
του άρθρου 8 του Ν. 1337/1983, 

γ) οι υποχρεώσεις και τα δικαιώματα των ιδιοκτησιών 
των Περιοχών Β έναντι των ιδιοκτησιών των Περιοχών Γ 
όπως προκύπτουν από την εφαρμογή του προηγουμένου 
εδαφίου β, αναλαμβάνονται από τον οικείο Ο.Τ.Α. 

2. Όταν το όριο που διαχωρίζει Περιοχές Β από περιο¬ 
χές Γ βρίσκεται σε οικοδομικό τετράγωνο, τότε: 

α) όταν τέμνει ιδιοκτησία σε δύο τμήματα, αυτά θεω¬ 
ρούνται σαν ανεξάρτητες ιδιοκτησίες και εφαρμόζονται οι 
διατάξεις των άρθρων 1 παρ. 1 και 2 παρ. 2 και 3 του παρό¬ 
ντος. 

β) Όταν οι ιδιοκτησίες των Περιοχών Β αποκτούν πρό¬ 
σωπο με προσκύρωση ή τακτοποίηση σε κοινόχρηστο 
χώρο των Περιοχών Γ, τις υποχρεώσεις λόγω ρυμοτομίας 
των ιδιοκτησιών των Περιοχών Β αναλαμβάνει ο οικείος 
Ο.Τ.Α. 

γ) Όταν οι ιδιοκτησίες των Περιοχών Γ τακτοποιούνται 
συμμετέχουν στη δημιουργία των κοινοχρήστων χώρων 
αυτών ανάλογα με το μήκος του προσώπου που αποκτούν 
μετά την τακτοποίηση- Η κατά το άρθρο 6 παρ. 3 του Ν. 
5269/1931 όπως ισχύει, μέγιστη επιβάρυνση υπολογίζε¬ 
ται στο εμβαδόν των τμημάτων της ιδιοκτησίας που περι¬ 
λαμβάνονταν αρχικά στην περιοχή Γ. 

Άρθρο 7 

Κατά τον υπολογισμό των υποχρεώσεων και ωφελειών 
των ιδιοκτησιών που εντάσσονται σε πολεοδομικό σχέδιο 
σύμφωνα με τις διατάξεις του Ν. 1337/83, λαμβάνονται 
υπόψη επιβαρύνσεις από τη συμμετοχή σε διάνοιξη οδού 
εκτός σχεδίου πόλης, σύμφωνα με τις διατάξεις του Ν. 
653/77, εφόσον οι ενδιαφερόμενοι προσκομίσουν τα 
σχετικά αποδεικτικά στοιχεία είτε εντός ανατρεπτικής 
προθεσμίας 15 ημερών από τη σχετική πρόσκληση της 
παρ. 3 του άρθρου 1 του παρόντος είτε κατά το στάδιο των 
ενστάσεων κατά της πράξης εφαρμογής. Ειδικώτερα υπο¬ 
λογίζονται οι υποχρεώσεις της ιδιοκτησίας σύμφωνα με τις 
διατάξεις του άρθρου 8 του Ν. 1337/83 και αν το σύνολό 
των υποχρεώσεων της ιδιοκτησίας για τη διάνοιξη της 
εκτός σχεδίου οδού (αυτοαποζημιώσεις και τυχόν αποζη¬ 
μιώσεις προς τρίτους) είναι ίσο ή μεγαλύτερο των υποχρε¬ 
ώσεων που προκύπτουν από την εφαρμογή του άρθρου 8 
του Ν. 1337/83 θεωρείται ότι εκπλήρωσε τις υποχρεώ¬ 
σεις της, άλλως βαρύνεται με τη διαφορά. 

Αρθρο 8 

Κατά τον υπολογισμό, σύμφωνα με τις διατάξεις του πα¬ 
ρόντος διατάγματος, των υποχρεώσεων ιδιοκτησιών οικο¬ 
δομήσιμων σύμφωνα με τις διατάξεις της παρ. 2 του άρ¬ 
θρου 29 του Ν. 1577/85 «Γενικός Οικοδομικός Κανονι¬ 
σμός» όπως ισχύει, που εντάσσονται σε πολεοδομικό σχέ¬ 
διο σύμφωνα με τις διατάξεις του Ν. 1337/83 και υπάγο¬ 
νται στις διατάξεις της παρ. 4 και επόμενες του άρθρου 8 
του νόμου αυτού, δεν λαμβάνεται υπόψη το τμήμα της 
ιδιοκτησίας που αντιστοιχεί στις ελάχιστες κατά κανόνα ή 
κατά παρέκκλιση απαιτούμενες για το εμβαδόν διαστά¬ 
σεις αρτιότητας, που Ισχυαν για το οικόπεδο και προβλέ- 
πονταν από τις πολεοδομικές διατάξεις για το απέναντι 
Ο.Τ. αλλά το υπόλοιπο τμήμα της ιδιοκτησίας. 

Άρθρο 9 

Πράξεις τακτοποιήσεως, προσκυρώσεως και αναλογι¬ 
σμού αποζημιώσεως λόγω ρυμοτομίας που έχουν συντα- 
χθεί για κοινόχρηστους χώρους που διαχωρίζουν Περιοχές 
Α από Περιοχές Β ή Γ, αλλά δεν έχουν τελειωθεί μέχρι την 
ημερομηνία δημοσίευσης του παρόντος διατάγματος ανα- 
συντάσσονται κατά το μέρος που έρχονται σε αντίθεση ή 
ρυθμίζουν διαφορετικά από τις διατάξεις του παρόντος. 

Άρθρο 10 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧβΡΟΤΑΞΙΑΣ & ΔΗΜ. ΕΡΓΩΝ 

ΧΡ. ΚΑΤΣΙΠΑΝΝΗΣ 

- ♦- 

ΑΠΟΦΑΣΕΙΣ 

Αριθ. 64143/3325 (2) 

Χαρακτηρισμός ως διατηρητέου του κτιρίου που βρίσκεται 

εντός του ρυμοτομικού σχεδίου του Δήμου Λευκάδας 

Παντοκράτορος 10, (Ν. Λευκάδας) και καθορισμός ει¬ 
δικών όρων και περιορισμών δόμησης αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6.1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γ ενικό Γ ραμ- 
ματέα, στους Γ ενικούς Διευθυντές και στους Προϊσταμέ¬ 


νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την 52856/2816/9.4.1992 αιτιολογική έκθεση της 
Διεύθυνσης Πολεοδομικού Σχεδιασμού - Τμήμα Παραδο¬ 
σιακών Οικισμών. 

6. Το 1234/12.3.1993 έγγραφο του Δήμου Λευκάδας 
περί δημοσίευσης της αιτιολογικής έκθεσης. 

7. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 
1985 «ΓΟΚ» (Α' 210) όπως τροποποιήθηκε με την παρ. 2 
του άρθρου 1 του Ν. 1772/1989 (Α' 91), χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις του ενδιαφε¬ 
ρομένου. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154), και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και ειδικότερα στον προϋ¬ 
πολογισμό του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του ρυμοτομικού σχεδίου του Δήμου Λευκάδας 
(Ν. Λευκάδας) και επί της οδού Παντοκράτωρος αριθ. 10, 
φερόμενο ως ιδιοκτησία Διονύση Μεσσήνη, όπως αυτό 
φαίνεται με μαύρη διαγράμμιση στο σχετικό πρωτότυπο 
διάγραμμα σε κλίμακα 1:100 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών 
με την 64143/1993 πράξη του και που αντίτυπό του σε 
φωτοσμίκρυνση δημοσιεύεται με την παρούσα από¬ 
φαση. 

2. Σαν διατηρητέο χαρακτηρίζεται το αρχικό κτίριο και οι 
μεταγενέστερες προσθήκες που εναρμονίζονται με αυτό. 
Μεταγενέστερες προσθήκες καθ' ύψος ή κατ’ επέκταση 
που αλλοιώνουν το αρχικό κτίριο αφαιρούνται μετά από 
γνωμοδότηση της Επιτροπής Πολεοδομικού και Αρχιτε¬ 
κτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επεμβάσεις για λόγους λειτουργικούς του προτεινομέ- 
νου να χαρακτηρισθεί ως διατηρητέο κτίριο, εφόσον δεν 
αλλοιώνεται ο αρχιτεκτονικός χαρακτήρας του. 

5. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο διατηρητέο κτίριο. Επιτρέ¬ 
πεται μόνο η τοποθέτηση επιγραφών μικρών διαστάσεων 
που πληροφορούν για τη χρήση των χώρων του κτιρίου. 

6. Αιτήσεις για προσθήκες στο διατηρητέο κτίριο απο- 
στέλλονται από την Πολεοδομική Υπηρεσία στην αρμόδια 
Δ/νση του Υπουργείου Περιβάλλοντος, Χωροταξίας και 
Δημοσίων Έργων με σύμφωνη γνώμη της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) για ειδι¬ 
κές ρυθμίσεις σύμφωνα με την παρ. 2 του άρθρου 4 του Ν. 
1577/1985 «περί ΓΟΚ» εφόσον δεν παραβλάπτεται το 
διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό και εσω- 

Αριθ. 70694/3542 (3) 

Χαρακτηρισμός ως διατηρητέου του κτιρίου που βρίσκεται 

επί της οδού Μεθώνης 67 (Εξάρχεια) Δήμου Αθηναίων 

και καθορισμός ειδικών όρων και περιορισμών δόμησης 

αυτού. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α' 91). 

2. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

3. Την 67598/758/16.6;1992 απόφαση του Υφυπουρ¬ 
γού Περιβάλλοντος, Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος, Χωροταξίας και Δημοσίων Έργων στο Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος, Χωροταξίας και Δημοσίων Έργων» (Β' 435). 

4. Τις διατάξεις της παρ. Β του άρθρου 1 του Π. Δ/τος 
28/5.2.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων (Α' 9)». 

5. από 12.5.1992 αιτιολογημένη έκθεση της Δ/νσης 
Πολεοδομικού Σχεδιασμού, Τμήμα Παραδοσιακών Οικι¬ 
σμών του ΥΠΕΧΩΔΕ. 

6. Την από 22.6.1992 ένσταση των φερόμενων ως συνι¬ 
διοκτητών Ελένης, Μαρίας και Αγγελικής Χριστοδούλου 
και της Αικατερίνης Αποστολίδου, για το χαρακτηρισμό ως 
διατηρητέου του ως άνω κτιρίου. 

7. Την από 18.8.1992 εισήγηση επί της ανωτέρω έν¬ 
στασης, της Δ/νσης Πολεοδομικού Σχεδιασμού, Τμήμα 
Παραδοσιακών Οικισμών. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(Α' 154), και το γεγονός ότι από τις διατάξεις αυτής της 
απόφασης δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα στον προϋπολογισμό 
του οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί της οδού Μεθώνης 67, περιοχή Εξαρχείων, του Δή¬ 
μου Αθηναίων (Ν. Αττικής), φερόμενο ως συνιδιοκτησία 
των Ελένης - Μαρίας - Αγγελικής Χριστοδούλου και Αικα¬ 


τερίνης Αποστολίδου, όπως φαίνεται με μαύρη διαγράμ¬ 
μιση στο σχετικό τοπογραφικό διάγραμμα σε κλίμακα 
1:1000, που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 70694/1993 
πράξη του και που αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο. Με¬ 
ταγενέστερες προσθήκες που αλλοιώνουν το αρχικό κτί¬ 
ριο αφαιρούνται μετά από έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ), όπως ειδι- 
κώτερα στην παράγρ. 4 αναφέρεται. 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

4. Επιτρέπεται η κατεδάφιση πάσης φύσεως καθ’ ύψος 
ή κατ’ επέκτασιν υπαρχόντων προσκτισμάτων που αλλοιώ¬ 
νουν το αρχικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Ε.Π.Α.Ε. 

5. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού καθώς 
και επεμβάσεις για λόγους λειτουργικούς του διατηρη¬ 
τέου κτιρίου, εφόσον δεν αλλοιώνεται ο αρχιτεκτονικός 
χαρακτήρας του. 

6. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στη στέγη και τις όψεις του κτιρίου. 

Επιτρέπεται μόνο η τοποθέτηση επιγραφών μικρών δια¬ 
στάσεων που πληροφορούν για τη χρήση των χώρων του 
κτιρίου. \ 

7. Αιτήσεις για προσθήκη στο διατηρητέο κτίριο απο- 
στέλλονται από την Πολεοδομική Υπηρεσία στην αρμόδια 
Υπηρεσία του ΥΠΕΧΩΔΕ με σύμφωνη γνώμη της Επιτρο¬ 
πής Πολεοδομικού και Αρχιτεκτονικού Ελέγχου (ΕΠΑΕ) 
για ειδικές ρυθμίσεις, σύμφωνα με τις διατάξεις του άρ¬ 
θρου 4 παρ. 2 του Ν. 1577/1985 «Γενικός Οικοδομικός 
Κανονισμός» (Α' 210), εφόσον δεν παραβλάπτεται το δια¬ 
τηρητέο κτίριο και ο χώρος που το περιβάλλει. 

8. Για οποιαδήποτε επέμβαση στο εξωτερικό ή εσωτε¬ 
ρικό του διατηρητέου κτιρίου, όπως και για την τοποθέ¬ 
τηση επιγραφών απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1993 

Με εντολή Υφυπουργού 
Η Γενική Γραμματέας 

ΕΛΣΑ ΠΑΠΑΔΗΜΗΤΡΙΟΥ 

